ઑનલાઇન શૉપિંગ કરવાનો સૌથી મોટો ફાયદો છે એના પર મળતાં મોટાં ડિસ્કાઉન્ટ્સ, કારણ કે અહીં તમારા અને પ્રોડક્ટ વચ્ચે વધારે લોકો નથી. તમારો કૉન્ટૅક્ટ ડાયરેક્ટ હોલસેલર કે મૅન્યુફૅક્ચરર સાથે થાય છે અને માટે જ તમે ખરીદેલી ચીજો અસલી છે એની પણ ખાતરી રાખી શકો છો. કેટલીક વેબસાઇટ તમે કેટલાક ચોક્કસ અમાઉન્ટ ઉપરની ખરીદી પર બીજા શૉપિંગ માટે ડિસ્કાઉન્ટ આપે છે તેમ જ કેટલીક ઑનલાઇન પેમેન્ટ વેબસાઇટ પણ હવે ફોનનું બિલ ભર્યા પછી ebay.in જેવી વેબસાઇટના ફ્રી-વાઉચર આપતી હોય છે, જેનાથી લોકો શૉપિંગ કરવા પ્રેરાય છે. કેટલીક વાર જો તમે આપેલો ઑર્ડર વેબસાઇટની કોઈ ભૂલને કારણે કૅન્સલ થઈ જાય કે કોઈ ગરબડ થાય તો એ એની ભરપાઈ પણ જંગી ડિસ્કાઉન્ટ્સ અને ફ્રી ગિફ્ટ્સ આપીને કરે છે.